Säätyvaltiopäivät 1900
Edustajat > Pappissääty

Säädyn puhemieheksi määrättiin arkkipiispa Gustaf Johansson, mutta varapuhemieheksi ei vakiintuneen käytännön mukaisesti nimitetty Porvoon hiippakunnan piispaa Herman Råberghia, vaan Savonlinnan hiippakunnan piispa Otto Immanuel Colliander, joka oli kuitenkin verraten usein poissa istunnoista. Kuopion hiippakunnan piispan virka oli auki valtiopäivien alkaessa ja melkein niiden loppuun asti. Pappissäädyn valtiopäivämiehet olivat puhemies mukaan luettuna seuraavat:
Piispat:
Arkkipiispa Gustaf Johansson (säädyn puhemies), Savonlinnan hiippakunnan piispa Otto Immanuel Colliander (varapuhemies), Porvoon hiippakunnan piispa Herman Råbergh.
Papiston edustajat:
Turun hiippakunnan papiston valitsemat: professori Robert Hermanson, Alavuden kirkkoherra Karl August Schroderus, Maarian kirkkoherra Ivar Markus Tallgren, Merikarvian kirkkoherra Gustaf Adolf Heman, Naantalin kirkkoherra Edvard Hannula, Ilmajoen kappalainen Johannes Ilmanen, Ulvilan kirkkoherra Karl Emil Stenbäck, professori Otto Donner, Ähtävän kirkkoherra Ivar Rudolf Forsman, Maskun kirkkoherra Henrik Eliel Wegelius, Loimaan kappalainen Johan Wilhelm Wartiainen ja Rauman kirkkoherra Wilhelm Kaitila.
Porvoon hiippakunnan papiston valitsemat: Helsingin kirkkoherra Alexander Wilhelm Lyra, Karstulan kirkkoherra Julius Immanuel Gummerus, Tampereen kappalainen Karl Oskar Fontell, Hattulan kirkkoherra Johan Jakob Westerlund, Hämeenlinnan ja Vanajan kirkkoherra Josua Johansson, Hangon kirkkoherra Fredrik Nauklér, Orimattilan kirkkoherra Viktor Konsin, Lammin kirkkoherra Jaakko Päivärinta ja Akaan kirkkoherra Karl Troberg.
Savonlinnan hiippakunnan papiston valitsemat: Savonlinna-Säämingin kirkkoherra Juuso Hedberg, Uukuniemen kirkkoherra Alexander Gustaf Walle, Lappeenranta-Lappeen kirkkoherra Gustaf Oskar Teodor Nordström, Sulkavan kirkkoherra Ludvig Alexander Wennerström, Impilahden kirkkoherra Aleksander Auvinen, Kesälahden kirkkoherra Fredrik Hellman, Räisälän kirkkoherra Elis Bergroth ja Viipurin ruotsalaisen klassillisen lyseon rehtori Adiel Bergroth.
Kuopion hiippakunnan papiston valitsemat: Kuopion kirkkoherra Johannes Schwartzberg, Piippolan kirkkoherra Niilo Karlsberg, Leppävirran kirkkoherra Henrik Edvard Schroderus, Oulun kirkkoherra Waldemar Walli, Paavolan kirkkoherra Wilhelm Malmberg ja Tornion kirkkoherra Johannes Granö.
Yliopiston valitsemat: professorit Johan Wilhelm Runeberg ja Johan Richard Danielson.
Turun hiippakunnan koulunopettajien valitsemat: Turun suomalaisen klassillisen lyseon rehtori Henrik Melander ja ruotsalaisen normaalilyseon yliopettaja Vilhelm Rosenqvist.
Porvoon hiippakunnan kouluopettajien valitsemat:  professori Ernst Jakob Waldemar Bonsdorff ja Helsingin suomalaisen tyttökoulun kollega  Onni Hallsten.
Savonlinnan hiippakunnan koulunopettajien valitsemat: Viipurin suomalaisen klassillisen lyseon lehtori Antti Helander ja Jyväskylän suomalaisen klassillisen lyseon rehtori Oskar Adolf Forsström.
Kuopion hiippakunnan koulunopettajien valitsemana: professori Ernst Gustaf Palmén.
Koska Kuopion hiippakunnan koulunopettajat päättivät valita ainoastaan yhden edustajan ja kaikki muut valitsijaryhmät lähettivät entisen määrän edustajia, säädyn valtiopäivämiesten määrä oli edellisiin valtiopäiviin nähden yhtä vähempi eli puhemies mukaan luettuna 47. Säädystä poisjääneiden tilalle tulleista Troberg ja Granö olivat kokonaan ensinkertalaisia valtiopäivämiehinä. Poisjääneistä ehkä merkityksellisin oli Jaakko Forsman, joka oli kuollut  26. syyskuuta 1899.